પેટલાદ સિવીલ હોસ્પિટલના પાછળના ભાગે આવેલી રામબાગ સોસાયટીમાં રહેતા હિરેન પરમાર(ઉ.વ.૨૮), નિલમ સોલંકી (ઉ.વ.૨૮), અભિષેક પરમાર (ઉ.વ.૨૦) તથા નાનો બાળક ઉમંગ ડેન્ગ્યૂની શંકાસ્પદ બીમારીમાં સપડાયાે છે. આ શંકાસ્પદ બીમારીનો ભોગ બનનાર ચાર પૈકીના બે યુવાનો અને એક યુવતીને પેટલાદ ખાતેની ખાનગી હોસ્પિટલમાં સારવાર આપવામાં આવી રહી છે અને નાના બાળકની સ્થિતિ નાજુક હોઇ અમદાવાદની ખાનગી હોસ્પિટલમાં સારવાર અર્થે ખસેડાયો છે. એક જ સોસાયટીમાં ચાર વ્યક્તિ ડેન્ગ્યૂની શંકાસ્પદ બીમારીનો ભોગ બનતાં રહીશોમાં ભયની છે. જોકે બીમારીનો ભોગ બનનાર તમામ દર્દી ખાનગી હોસ્પિટલમાં સારવાર લઇ રહ્યા હોઇ આરોગ્ય વિભાગ રોગચાળાથી સાવ અજાણ રહ્યું છે. આણંદ જિલ્લા મુખ્ય આરોગ્ય અધિકારી એમ.ટી.છારીએ જિલ્લામાં ડેન્ગ્યૂનાં કોઇ કેસ નોંધાયા ન હોવાનું જણાવ્યું હતું.